# Az Európai Unió C 25A/2022

| | ISSN 1977-0979 |
| --- | --- |
| Az Európai Unió
  Hivatalos Lapja | C 25A |
| | |
| Magyar nyelvű kiadás | Tájékoztatások és közlemények | 65. évfolyam2022. január 18. |

ISSN 1977-0979

Az Európai Unió

Hivatalos Lapja

C 25A

Magyar nyelvű kiadás

Tájékoztatások és közlemények

65. évfolyam2022. január 18.

---

| Tartalom | Oldal |
| --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Európai Bizottság |
| 2022/C 25 A/01 | Európai Bizottság Közös Kutatóközpont — Pályázati felhívás a Nukleáris biztonság és védettség igazgatói állásának betöltésére (AD 14-es besorolás) (a személyzeti szabályzat 29. cikkének (2) bekezdése alapján) — COM/2022/10411 | 1 |

Tartalom

Oldal

V   Hirdetmények

KÖZIGAZGATÁSI ELJÁRÁSOK

Európai Bizottság

2022/C 25 A/01

Európai Bizottság Közös Kutatóközpont — Pályázati felhívás a Nukleáris biztonság és védettség igazgatói állásának betöltésére (AD 14-es besorolás) (a személyzeti szabályzat 29. cikkének (2) bekezdése alapján) — COM/2022/10411

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Európai Bizottság

| 2022.1.18. | HU | Az Európai Unió Hivatalos Lapja | CA 25/1 |
| --- | --- | --- | --- |

2022.1.18.

HU

Az Európai Unió Hivatalos Lapja

CA 25/1

---

EURÓPAI BIZOTTSÁG KÖZÖS KUTATÓKÖZPONT

Pályázati felhívás a „Nukleáris biztonság és védettség” igazgatói állásának betöltésére (AD 14-es besorolás)

(a személyzeti szabályzat 29. cikkének (2) bekezdése alapján)

COM/2022/10411

(2022/C 25 A/01)

Magunkról

Az Európai Bizottság tudományos szolgálataként és tudásközpontjaként működő Közös Kutatóközpont (JRC) feladata az, hogy a teljes szakpolitikai ciklus során független adatokkal támogassa az uniós szakpolitikákat. A központ 5 tagállamban működik (Belgium, Németország, Olaszország, Hollandia és Spanyolország). További információk a https://ec.europa.eu/jrc weboldalon találhatók.

A JRC által a nukleáris biztonság és védettség területén végzett tudományos munka a jelenlegi és jövőbeli társadalmi szükségletekhez és kihívásokhoz kapcsolódó kulcsfontosságú tudományos és technológiai szempontokkal foglalkozik. E munka a JRC 2030-ig szóló stratégiájának három referenciadimenziójára épül: a méltányosságra, a rezilienciára és a versenyképességre. A JRC nukleáris területen végzett, kimagasló színvonalú tudományos munkája a szervezet birtokában lévő, világszinten egyedülálló készségeknek, kompetenciáknak és létesítményeknek köszönhetően széles körben a legmagasabb elismertséget élvezi.

Ajánlatunk

Jelentkezőket várunk a Közös Kutatóközpont Nukleáris K&F Igazgatósága, a G Igazgatóság („Nukleáris biztonság és védettség”) igazgatói állásának betöltésére. Ez a jelentős figyelemmel övezett pozíció az elkövetkező évtizedekben hatással lehet az Euratom-kutatás irányára.

A JRC G igazgatóságának fő feladata a JRC Euratomhoz kapcsolódó kutatási és képzési programjának végrehajtása, valamint a nukleáris kompetenciák fenntartása és terjesztése Európában, valamennyi uniós tagállam támogatása érdekében. Az Európai Unió tagállamai és a nemzeti szervezetek kutatáspolitikájával való szoros együttműködés és kiegészítő jelleg kulcsfontosságú. A JRC G Igazgatósága független műszaki és tudományos szakértelem, valamint tudásmenedzsment révén támogatást nyújt az uniós szolgálatoknak a nukleáris vonatkozású szakpolitikák és tudományos diplomáciai kezdeményezések terén. A G Igazgatóság emellett nemzetközi hálózatok aktív, kulcsfontosságú partnere is, amely együttműködést folytat nemzetközi szervezetekkel, a prominens tudományos körökkel, kutatóintézetekkel és más érdekelt felekkel.

A G igazgatóság igazgatója a főigazgató-helyettesnek (DDG.1) tesz jelentést. A G Igazgatóság kilenc egységből áll, amelyek közül kettő közvetlenül az igazgató felügyelete alatt áll; a másik hét egység két tematikus osztályon (Nukleáris biztonság és nukleáris védettség, Biztosítékok) belül működik. A G igazgatóság négy különböző helyszínen, Karlsruhéban (Németország), Isprában (Olaszország), Pettenben (Hollandia) és Geelben (Belgium) van jelen.

A karlsruhei telephely irányításáért szintén az igazgató felel, aki a nukleáris engedély jogosultjaként és a fogadó ország jogszabályaiban meghatározottaknak eleget tevő munkáltatóként jár el. A telephely igazgatója minden szükséges intézkedést megtesz a telephelyen tartózkodó személyek és létesítmények biztonságának garantálása érdekében, harmonizált munkahelyi biztonsági politikát alakít ki a személyzet valamennyi tagja számára, és a telephely vészhelyzeti igazgatójaként jár el a telephelyen felmerülő vészhelyzetek kezelésével és koordinálásával kapcsolatban. A JRC karlsruhei igazgatója felelősséget visel a nukleáris engedélyhez kapcsolódó valamennyi biztonsági és védelmi intézkedés betartásáért. A telephely igazgatója előmozdítja a helyszínen jelen lévő szolgálatok közötti, több igazgatóságot átfogó együttműködést, és nyílt és konstruktív kapcsolatot tart fenn a helyi személyzet képviseletével. A telephely igazgatója a Bizottság/JRC érdekeit képviseli külső és belső eseményeken, különös tekintettel a helyi önkormányzatokkal és az Európai Iskolával fenntartott kapcsolatokra.

Az igazgató erős és eredményes vezetést biztosít az igazgatóság valamennyi munkacsoportjának aktív részvétele, termelékenysége és annak biztosítása érdekében, hogy e csoportok tevékenysége összhangban álljon a JRC nukleáris stratégiájával az Euratom-munkaprogramnak az együttműködés szellemében történő végrehajtása érdekében. Az igazgatónak hozzá kell járulnia az igazgatóság feladataival összefüggő hosszú távú jövőképhez is, támogatva a JRC stratégiájának általános végrehajtását.

Elvárásaink (kiválasztási kritériumok)

Az ideális pályázó megfelel a következő kiválasztási kritériumoknak:

Vezetői készségek

| — | Bizonyított képesség a jelentős pénzügyi források kezelésére közszolgálati összefüggésben. |
| --- | --- |

—

Bizonyított képesség a jelentős pénzügyi források kezelésére közszolgálati összefüggésben.

| — | Kiváló stratégiai gondolkodás és képesség annak nyomán gyakorlati cselekvési javaslatok megfogalmazására, valamint prioritások és célkitűzések meghatározására. |
| --- | --- |

—

Kiváló stratégiai gondolkodás és képesség annak nyomán gyakorlati cselekvési javaslatok megfogalmazására, valamint prioritások és célkitűzések meghatározására.

| — | Bizonyított képesség munkacsoportok helyi és távoli irányítására, motiválására és fejlesztésére, a munkacsoportok potenciáljának minél jobb kiaknázása mellett. |
| --- | --- |

—

Bizonyított képesség munkacsoportok helyi és távoli irányítására, motiválására és fejlesztésére, a munkacsoportok potenciáljának minél jobb kiaknázása mellett.

| — | Előnyt jelent nemzetközi csoportok és/vagy szakértői csoportok technikai vagy alkalmazott kutatási projektek keretében való vezetésének képessége. |
| --- | --- |

—

Előnyt jelent nemzetközi csoportok és/vagy szakértői csoportok technikai vagy alkalmazott kutatási projektek keretében való vezetésének képessége.

Szakértelem és szakmai tapasztalat

| — | Az igazgatóság által irányított területeken – különösen a nukleáris biztonság, védettség vagy a biztosítékok területén – szerzett szakmai tapasztalat. |
| --- | --- |

—

Az igazgatóság által irányított területeken – különösen a nukleáris biztonság, védettség vagy a biztosítékok területén – szerzett szakmai tapasztalat.

| — | Az uniós intézményeken és a Bizottság szolgálatain belül vagy azokkal kapcsolatban szerzett tapasztalat, különösen a tudomány és a politika közötti kapcsolódási pontok területén. |
| --- | --- |

—

Az uniós intézményeken és a Bizottság szolgálatain belül vagy azokkal kapcsolatban szerzett tapasztalat, különösen a tudomány és a politika közötti kapcsolódási pontok területén.

| — | Képesség szakmai hálózat kiépítésére és fenntartására a nukleáris politikán és a kutatói közösségeken belül. |
| --- | --- |

—

Képesség szakmai hálózat kiépítésére és fenntartására a nukleáris politikán és a kutatói közösségeken belül.

| — | Képesség a német nemzeti/helyi hatóságokkal való hatékony kommunikációra és kapcsolattartásra, a telephely igazgatásával kapcsolatos feladatoknak megfelelően. |
| --- | --- |

—

Képesség a német nemzeti/helyi hatóságokkal való hatékony kommunikációra és kapcsolattartásra, a telephely igazgatásával kapcsolatos feladatoknak megfelelően.

| — | A nukleáris tudományok és mérnöki tudományok területén szerzett ismeretek előnyt jelentenének. |
| --- | --- |

—

A nukleáris tudományok és mérnöki tudományok területén szerzett ismeretek előnyt jelentenének.

Személyes tulajdonságok

| — | Bizonyított képesség az érdekelt felekkel való megbízható munkakapcsolatok kiépítésére, valamint képesség a Bizottság megfelelő képviseletére a belső és külső érdekelt felekkel, többek között az uniós nemzeti hatóságokkal és a nyilvánossággal való kapcsolattartás során. |
| --- | --- |

—

Bizonyított képesség az érdekelt felekkel való megbízható munkakapcsolatok kiépítésére, valamint képesség a Bizottság megfelelő képviseletére a belső és külső érdekelt felekkel, többek között az uniós nemzeti hatóságokkal és a nyilvánossággal való kapcsolattartás során.

| — | Kiváló kommunikációs és tárgyalókészség. |
| --- | --- |

—

Kiváló kommunikációs és tárgyalókészség.

| — | Kiváló szervezési képesség, a felmerülő elméleti és működési problémák eredményorientált módon való megoldásának képessége. |
| --- | --- |

—

Kiváló szervezési képesség, a felmerülő elméleti és működési problémák eredményorientált módon való megoldásának képessége.

| — | Képesség az információk megosztására, valamint a más felekkel és a munkatársakkal való együttműködésre. |
| --- | --- |

—

Képesség az információk megosztására, valamint a más felekkel és a munkatársakkal való együttműködésre.

A pályázóval szemben támasztott követelmények (pályázati feltételek)

A kiválasztási szakaszban csak az a pályázó vehet részt, aki a jelentkezési határidő lejártakor megfelel a következő formai követelményeknek:

| — | Állampolgárság: a pályázó az Európai Unió valamely tagállamának állampolgára. |
| --- | --- |

—

Állampolgárság: a pályázó az Európai Unió valamely tagállamának állampolgára.

| — | Felsőoktatásban szerzett oklevél vagy diploma: a pályázó






  — | vagy oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik, |
| --- | --- | --- |

—

Felsőoktatásban szerzett oklevél vagy diploma: a pályázó

—

vagy oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik,

| — | vagy oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt, a végzettség megszerzését követő szakmai tapasztalat éveinek számába nem számítható bele). |
| --- | --- |

—

vagy oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt, a végzettség megszerzését követő szakmai tapasztalat éveinek számába nem számítható bele).

| — | Szakmai tapasztalat: a pályázó legalább 15 éves, a fenti végzettség megszerzését követően szerzett, annak megfelelő szakmai tapasztalattal (1) rendelkezik. Az említett szakmai tapasztalatból legalább öt évet az itt meghirdetett munkakörhöz kapcsolódó területen szerzett. |
| --- | --- |

—

Szakmai tapasztalat: a pályázó legalább 15 éves, a fenti végzettség megszerzését követően szerzett, annak megfelelő szakmai tapasztalattal (1) rendelkezik. Az említett szakmai tapasztalatból legalább öt évet az itt meghirdetett munkakörhöz kapcsolódó területen szerzett.

| — | Vezetői tapasztalat: a pályázó az említett, a fenti végzettség megszerzését követően szerzett szakmai tapasztalatból legalább öt évet felső vezetői munkakörben (2) szerzett. |
| --- | --- |

—

Vezetői tapasztalat: a pályázó az említett, a fenti végzettség megszerzését követően szerzett szakmai tapasztalatból legalább öt évet felső vezetői munkakörben (2) szerzett.

| — | Nyelvismeret: a pályázó az Európai Unió egyik hivatalos nyelvét (3) magas szinten, legalább egy további hivatalos nyelvét pedig kielégítő szinten ismeri. A kiválasztási bizottság az interjú(k) során ellenőrzi, hogy a pályázók eleget tesznek-e a másik hivatalos uniós nyelv kielégítő szintű ismeretére vonatkozó követelménynek. E célból az interjú (egy része) esetlegesen ezen a másik nyelven zajlik. |
| --- | --- |

—

Nyelvismeret: a pályázó az Európai Unió egyik hivatalos nyelvét (3) magas szinten, legalább egy további hivatalos nyelvét pedig kielégítő szinten ismeri. A kiválasztási bizottság az interjú(k) során ellenőrzi, hogy a pályázók eleget tesznek-e a másik hivatalos uniós nyelv kielégítő szintű ismeretére vonatkozó követelménynek. E célból az interjú (egy része) esetlegesen ezen a másik nyelven zajlik.

| — | Korhatár: a pályázó nem töltötte még be a rendes nyugdíjkorhatárt, amely az Európai Unió tisztviselői esetében azon hónap utolsó napja, amely során az érintett a 66. életévét betölti (lásd a személyzeti szabályzat (4) 52. cikkének a) pontját). |
| --- | --- |

—

Korhatár: a pályázó nem töltötte még be a rendes nyugdíjkorhatárt, amely az Európai Unió tisztviselői esetében azon hónap utolsó napja, amely során az érintett a 66. életévét betölti (lásd a személyzeti szabályzat (4) 52. cikkének a) pontját).

Kiválasztás és kinevezés

Az igazgatót az Európai Bizottság választja és nevezi ki saját kiválasztási és felvételi eljárásai szerint (lásd a felső vezetők alkalmazási politikájára vonatkozó összefoglaló dokumentumot: Document on Senior Officials Policy (5)).

A kiválasztási eljárás keretében az Európai Bizottság előválogató bizottságot hoz létre. Ez a bizottság megvizsgálja a benyújtott pályázatokat, elvégzi a pályázati feltételek teljesülésének előzetes ellenőrzését, és kiválasztja a fentiekben ismertetett kiválasztási kritériumoknak leginkább megfelelő pályázókat, akik az előválogató bizottsággal folytatandó interjúra kaphatnak meghívást.

Az interjúkat követően az előválogató bizottság kialakítja a véleményét, és javaslatot tesz azon pályázók listájára, akik további interjúkon vehetnek részt az Európai Bizottság kinevezési tanácsadó bizottságával. A kinevezési tanácsadó bizottság az előválogató bizottság véleményét figyelembe véve határoz arról, hogy erre az interjúra mely pályázók kapnak meghívást.

A kinevezési tanácsadó bizottsággal folytatandó interjúra meghívott pályázók külső személyzeti felvételi tanácsadók által szervezett, egész napos, vezetői értékelőközpontban (assessment centre) lebonyolított vizsgákon vesznek részt. Az interjú és az értékelőközpontról készült jelentés eredményei alapján a kinevezési tanácsadó bizottság összeállítja azon előválogatott jelöltek listáját, akik a megítélése szerint alkalmasak a munkakör betöltésére.

A kinevezési tanácsadó bizottság előválogatott listáján szereplő jelölteket a Bizottság érintett tagja(i), valamint a JRC kormányzótanácsának tagjai hallgatják meg.

Az interjúkat követően az Európai Bizottság döntést hoz a kinevezésről.

A kiválasztott pályázónak a katonai szolgálatra vonatkozó jogszabályokban előírt kötelezettségeinek maradéktalanul eleget kell tennie, meg kell felelnie a feladatainak ellátásához szükséges erkölcsi követelményeknek, és fizikailag alkalmasnak kell lennie feladatai ellátására.

A kiválasztott pályázónak tagállama nemzeti biztonsági hatóságától származó érvényes biztonsági tanúsítványról szóló igazolással kell rendelkeznie, vagy módjában kell, hogy álljon annak megszerzése. A személyi biztonsági tanúsítvány olyan közigazgatási határozat, amelyet az érintett személy illetékes nemzeti biztonsági hatósága által a vonatkozó nemzeti biztonsági jogszabályoknak és rendelkezéseknek megfelelően elvégzett biztonsági ellenőrzést követően adnak ki, és amely igazolja, hogy az illető hozzáférhet meghatározott szintű minősített adatokhoz. (Felhívjuk a figyelmet arra, hogy a biztonsági tanúsítvány megszerzéséhez szükséges eljárást csak a munkáltató kezdeményeztetheti, az adott pályázó nem).

A jelölt mindaddig nem férhet hozzá a CONFIDENTIEL UE/EU CONFIDENTIAL vagy magasabb szintű EU-minősített adatokhoz, és nem vehet részt az ilyen EU-minősített adatokat megvitató üléseken, amíg az érintett tagállam meg nem adja a személyi biztonsági tanúsítványt, és amíg a biztonsági ellenőrzési eljárás le nem zárul az Európai Bizottság Biztonsági Igazgatóságától származó, jogilag előírt tájékoztatással.

Esélyegyenlőség

A személyzeti szabályzat 1d. cikkével összhangban a Bizottság stratégiai célkitűzése, hogy jelenlegi megbízatásának végéig valamennyi vezetői szinten megvalósuljon a nemek közötti egyenlőség, és olyan esélyegyenlőségi politikát alkalmaz, amely ösztönzi az olyan pályázatokat, amelyek hozzájárulhatnak a nagyobb sokszínűséghez, a nemek közötti egyenlőséghez és az általános földrajzi egyensúlyhoz.

Alkalmazási feltételek

A javadalmazás és az alkalmazási feltételek tekintetében a személyzeti szabályzat rendelkezései az irányadók.

A sikeres pályázót AD 14-es (6) besorolási fokozatú tisztviselőként alkalmazzák. Szakmai tapasztalatának hosszától függően a besorolási fokozaton belül az 1. vagy a 2. fizetési fokozatba sorolják be.

Felhívjuk a kiválasztott pályázók figyelmét, hogy a személyzeti szabályzat értelmében valamennyi újonnan felvett munkatárs kilenc hónapos próbaidő letöltésére köteles.

Az alkalmazás helye Karlsruhe (Németország), az igazgatóság székhelye.

Az állás 2022. november 1-jétől tölthető be.

Függetlenség és érdekeltségi nyilatkozat

Hivatalba lépése előtt a kiválasztott pályázónak nyilatkozatban kell vállalnia, hogy feladatai ellátása során függetlenül, kizárólag a köz érdekében jár el, és nyilatkoznia kell a függetlenségét esetleg befolyásoló bármely érdekeltségéről.

Jelentkezési eljárás

Pályázatának benyújtása előtt gondosan ellenőrizze, hogy valóban megfelel-e valamennyi pályázati feltételnek („A pályázóval szemben támasztott követelmények”), különös tekintettel a megkövetelt oklevélre és magas szintű szakmai tapasztalatra, valamint a nyelvismeretre. Azt a pályázót, aki valamelyik pályázati feltételnek nem felel meg, a kiválasztási eljárásból automatikusan kizárjuk.

Amennyiben jelentkezni kíván, regisztráljon az alábbi internetes oldalon, és kövesse az eljárás egyes szakaszaira vonatkozó utasításokat:

https://ec.europa.eu/dgs/human-resources/seniormanagementvacancies/

Mindenképpen rendelkeznie kell érvényes e-mail-címmel. Ennek segítségével igazoljuk vissza regisztrációját, és ezen tartjuk Önnel a kapcsolatot az eljárás különböző szakaszai során. Ebből következően e-mail-címének esetleges későbbi változásairól értesítenie kell majd az Európai Bizottságot.

A pályázónak a jelentkezés részeként – a lehetőleg Europass önéletrajzi formátumban (7) elkészített – önéletrajzát PDF formátumban fel kell töltenie, továbbá (legfeljebb 8 000 karakter terjedelemben) online motivációs levelet kell írnia. Önéletrajzát és motivációs levelét az Európai Unió bármely hivatalos nyelvén benyújthatja.

Az internetes regisztráció befejeztével a pályázó elektronikus levélben kap visszaigazolást jelentkezésének regisztrálásáról. Amennyiben nem kap visszaigazoló e-mailt, ez azt jelenti, hogy jelentkezését nem regisztráltuk!

Felhívjuk figyelmét, hogy a pályázat folyamatának online nyomon követésére nincs lehetőség. A jelentkezését érintő ügyekben az Európai Bizottság közvetlenül fogja Önnel felvenni a kapcsolatot.

Amennyiben további információra van szüksége, illetve technikai problémával szembesül, kérjük, jelezze a következő e-mail-címen: HR-MANAGEMENT-ONLINE@ec.europa.eu

Határidő

A regisztráció határideje 2022. február 15., brüsszeli idő szerint déli 12 óra, amely időpontot követően regisztrációra már nincs lehetőség.

Az elektronikus regisztráció határidőn belüli elvégzéséért a pályázót terheli a felelősség. Nyomatékosan javasoljuk, hogy a jelentkezéssel ne várjon az utolsó napokig, mivel a hálózat esetleges túlterheltsége vagy az internetkapcsolat meghibásodása miatt előfordulhat, hogy az elektronikus regisztráció folyamata félbeszakad, és ekkor újra kell kezdenie az eljárást. A regisztrációra vonatkozó határidő lejárta után nem lesz lehetősége semmiféle adatot bevinni. Késedelmes regisztrációt nem fogadunk el.

Fontos tudnivaló a pályázók számára

Felhívjuk a pályázók figyelmét, hogy a kiválasztási bizottságok munkája bizalmas. A bizottságok tagjaival sem a pályázók, sem a nevükben eljáró más személyek nem léphetnek közvetlenül vagy közvetve kapcsolatba. Minden megkeresést a megfelelő bizottság titkárságának kell címezni.

A személyes adatok védelme

A Bizottság gondoskodik arról, hogy a pályázók személyes adatait az (EU) 2018/1725 európai parlamenti és tanácsi rendeletnek (8) megfelelően kezeljék. Ez különösen vonatkozik az ilyen adatok bizalmas jellegére és biztonságára.

---

(1)  A szakmai tapasztalat csak akkor vehető figyelembe, ha arra a pályázó olyan tényleges munkaviszony keretében tett szert, amelyet valós, fizetett (bármilyen típusú szerződéssel rendelkező) alkalmazottként vagy szolgáltatóként végzett munkavégzés jellemez. A részmunkaidőben végzett szakmai tevékenységeket arányosan, a teljes munkaidő igazolt hányada alapján kell kiszámítani. A szülési szabadság/szülői szabadság/örökbefogadási szabadság akkor vehető figyelembe, ha arra munkaszerződés keretében került sor. A doktori tanulmányok akkor is szakmai tapasztalatnak minősülnek, ha nem fizetettek, ugyanakkor az ilyen tanulmányok időtartamából legfeljebb három év vehető szakmai tapasztalatként figyelembe, és kizárólag abban az esetben, ha a pályázó az adott doktori képzést sikeresen elvégezte. Egy adott időszak csak egyszer vehető figyelembe.

(2)  Önéletrajzukban a pályázók a vezetői munkakörben töltött évekre vonatkozóan egyértelműen közöljék a következőket: (1) a betöltött vezető beosztások megnevezése és az ezekhez tartozó munkakör, (2) a felügyelt személyzet létszáma, (3) az irányításuk alá tartozó költségvetés nagysága, (4) a hierarchiában alattuk és felettük lévő szintek száma, valamint (5) a velük azonos beosztásban lévő munkatársak száma.

(3)  https://eur-lex.europa.eu/legal-content/HU/TXT/?uri=CELEX%3A01958R0001-20130701

(4)  https://eur-lex.europa.eu/legal-content/HU/TXT/?uri=CELEX%3A01962R0031-20140701

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (csak angolul)

(6)  Az Európai Unió tisztviselői és egyéb alkalmazottai díjazására és nyugdíjára alkalmazott korrekciós együttható Karlsruhe esetében 2020. július 1-től 98 %. Ez az együttható éves felülvizsgálat tárgyát képezi.

(7)  Europass önéletrajzának online elkészítésével kapcsolatban az alábbi címen tájékozódhat: https://europa.eu/europass/hu/create-europass-cv

(8)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).

---